cyanic-selkie/wikianc huggingface dataset:
ভিয়েতনাম জাতীয় ফুটবল দল
ভিয়েতনাম এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপে ভিয়েতনাম এপর্যন্ত ৪ বার অংশগ্রহণ করেছে, যার মধ্যে সেরা সাফল্য হচ্ছে ১৯৫৬ এবং ১৯৬০ এএফসি এশিয়ান কাপে চতুর্থ স্থান অর্জন করা। এছাড়াও, এএফএফ চ্যাম্পিয়নশিপে ভিয়েতনাম অন্যতম সফল দল, যেখানে তারা ২টি (২০০৮ এবং ২০১৮) শিরোপা জয়লাভ করেছে।
লে চং ভিনহ, ফা থানহ লুন, ভাই তাই এম ফান, কুয়ে গোক হাই এবং দুক গুয়েন আনহের মতো খেলোয়াড়গণ ভিয়েতনামের জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯৮ সালের সেপ্টেম্বর মাসে প্রকাশিত র‌্যাঙ্কিংয়ে ভিয়েতনাম তাদের ইতিহাসে সর্বোচ্চ অবস্থান (৮৪তম) অর্জন করে এবং ২০০৬ সালের জুন মাসে প্রকাশিত র‌্যাঙ্কিংয়ে তারা ১৭২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ভিয়েতনামের সর্বোচ্চ অবস্থান হচ্ছে ৫৮তম (যা তারা ২০০২ সালে অর্জন করেছিল) এবং সর্বনিম্ন অবস্থান হচ্ছে ১৭৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
লোহাগড়া ইউনিয়ন
লোহাগড়া ইউনিয়ন বাংলাদেশের খুলনা বিভাগের নড়াইল জেলার লোহাগড়া উপজেলার একটি প্রশাসনিক অঞ্চল। এটি ২৫.৯০ কিমি২ (১০.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৯,৭০০ জন।
ভৌগোলিক অবস্থান
ভৌগোলিক অবস্থান অনুযায়ী ইউনিয়নটির উত্তরে ও পুর্বে মধুমতী নদী, দক্ষিণে-মল্লিকুপর ইউনিয়ন ও লোহাগড়া পৌরসভা, পশ্চিমে জয়পুর ইউনিয়ন অবস্থিত।
মাতেউচি পদক
মাতেউচি পদক পদার্থবিজ্ঞানীদের একটি ইতালীয় পুরস্কার, নামকরণ করা হয় ফোর্লি থেকে আগত কার্লো মাতেউচি এর নামে। এটা প্রতিষ্ঠা করা হয় পদার্থবিদগণের মৌলিক অবদানের জন্য পুরস্কৃত করার জন্য। ইতালীয় রয়াল ডিক্রি অনুসারে ১০ জুলাই ১৮৪০ সালে, ইতালিয়ান সোসাইটি অব সাইন্স এই পুরস্কার প্রতিষ্ঠিত করার জন্য কার্লো মাতেউচির থেকে অনুদান গ্রহণের জন্য অনুমোদিত হয়েছিল।
উৎস: ইটালিয়ান সোসাইটি অব সায়েন্সেস
দিঘলিয়া ইউনিয়ন, লোহাগড়া
দিঘলিয়া ইউনিয়ন বাংলাদেশের খুলনা বিভাগের নড়াইল জেলার লোহাগড়া উপজেলার একটি প্রশাসনিক অঞ্চল। এটি ৩০.৩৩ কিমি২ (১১.৭১ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৭,৪৪৪ জন।
ভৌগোলিক অবস্থান
ভৌগোলিক অবস্থান অনুযায়ী ইউনিয়নটির উত্তরে মল্লিকপুর ইউনিয়ন, দক্ষিণে মাউলী ইউনিয়ন, পশ্চিমে বয়রা ইউনিয়ন এবং পূর্বে কোটাকোল ইউনিয়ন অবস্থিত।
জাহিদ ফজল
জাহিদ ফজল (زاہد فضل; জন্ম: ১০ নভেম্বর, ১৯৭৩) পাঞ্জাবের শিয়ালকোট এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্নে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
প্রথম-শ্রেণীর ক্রিকেট
১৯৮৯-৯০ মৌসুম থেকে ২০০৪ সাল পর্যন্ত জাহিদ ফজলের প্রথম-শ্রেণীর খেলোয়াড়ী জীবন চলমান ছিল। ফেব্রুয়ারি, ১৯৯০ সালে হাউজ বিল্ডিং ফাইন্যান্স কর্পোরেশনের বিপক্ষে পাকিস্তান অটোমোবাইলস কর্পোরেশনের সদস্যরূপে প্রথম-শ্রেণীর ক্রিকেটে অভিষেক ঘটে তার। একমাত্র ইনিংসে অর্ধ-শতরান করেছিলেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে নয়টিমাত্র টেস্ট ও ঊনিশটি একদিনের আন্তর্জাতিকে অংশগ্রহণ করেছেন জাহিদ ফজল। ১৫ নভেম্বর, ১৯৯০ তারিখে করাচীতে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ২২ সেপ্টেম্বর, ১৯৯৫ তারিখে শিয়ালকোটে সফরকারী শ্রীলঙ্কা দলের বিপক্ষে সর্বশেষ টেস্টে অংশ নেন তিনি।
নভেম্বর, ১৯৯০ সালে পাকিস্তানে সফররত নিউজিল্যান্ড দলের বিপক্ষে সিরিজের তৃতীয় ওডিআইয়ে প্রথমবারের মতো আন্তর্জাতিক ক্রিকেটে অংশ নেন। ২৫ অক্টোবর, ১৯৯১ তারিখে শারজায় অনুষ্ঠিত উইলস ট্রফি প্রতিযোগিতার চূড়ান্ত খেলায় ভারতের বিপক্ষে ব্যক্তিগত সর্বোচ্চ ৯৮ রানের অপরাজিত ইনিংস খেলে রিটায়ার হার্ট হন। এছাড়াও, ১৯৯২ সালের ক্রিকেট বিশ্বকাপ প্রতিযোগিতার শিরোপা বিজয়ী পাকিস্তান দলের পক্ষে খেলেছিলেন তিনি।
আন্তঃমহাদেশীয় কাপ (ফুটবল)
ইউরোপীয়ান/দক্ষিণ আমেরিকান কাপ, যা সাধারনভাবে ইন্টারকন্টিনেন্টাল কাপ অথবা টয়োটা কাপ নামে পরিচিত, ছিল একটি ফুটবল প্রতিযোগিতা যেটির আয়োজন করত উয়েফা এবং কনমেবল।
ইতিহাস
এই ইউরোপের চ্যাম্পিয়ন্স লীগ ও দক্ষিণ আমেরিকার কোপা লিবার্তাদোরেস বিজয়ীদের মাঝে অনুষ্ঠিত হত (সেই বছরগুলিতে বিশ্বের সবচেয়ে শক্তিশালী ক্লাবগুলো)। ১৯৮০ সালের পর সবগুলো প্রতিযোগিতা জাপানে অনুষ্ঠিত হয়েছে।
২০০০ সালে ফিফা ক্লাব বিশ্বকাপ শুরুর আগে এই কাপটিকে বলা হত বিশ্ব ক্লাব চ্যাম্পিয়নশীপ।
২০০৫ সাল থেকে ইন্টারকন্টিনেন্টাল কাপ বন্ধ করে তার স্থানে ফিফা ক্লাব বিশ্বকাপ প্রতিযোগিতা অনুষ্ঠিত হচ্ছে যেটিতে উয়েফা ও কনমেবল ছাড়াও আরও অংশ নিচ্ছে উত্তর আমেরিকান, এশীয়, আফ্রিকান এবং ওশেনীয় বিজয়ীরা।
আসলে এটা ক্লাবের জন্য বিশ্ব কাপ মত আনুষ্ঠানিকভাবে গণ্য করা হয় থেকে ফিফা.
কমান্ড-লাইন ইন্টারফেস
thumb|300px| [[ফেডোরা (অপারেটিং সিস্টেম)|ফেডোরা ১৫ গ্নোম টার্মিনালে ব্যাশ সেশনের স্যাম্পলের একটি উদাহরণ]]
কমান্ড-লাইন ইন্টারফেস, কমান্ড ল্যাঙ্গুয়েজ ইন্টারপ্রেটার, কমান্ড-লাইন ব্যবহারকারী ইন্টারফেস, কনসোল ব্যবহারকারী ইন্টারফেস (Command-line Interface, Command Language Interface, Console User Interface) কম্পিউটার প্রোগ্রামের সাথে যোগাযোগের মাধ্যম, যেখানে ব্যবহারকারী টেক্সট(কমান্ড লাইন) রূপে প্রোগ্রামকে কমান্ড দেয়। যে প্রোগ্রাম ইন্টারফেস নিয়ন্ত্রণ করে তাকে কমান্ড ল্যাংগুয়েজ ইন্টারপ্রেটার  ও শেল বলে।
১৯৬০-এর মধ্যভাগ থেকে, পুরো ১৯৭০ ও ১৯৮০-এর দশক কমান্ড-লাইন ইন্টারফেস অধিকাংশ কম্পিউটার টার্মিনালের কম্পিউটার সিস্টেমেই প্রাথমিক যোগাযোগ মাধ্যম ছিলো। ইন্টারফেস কমান্ড-লাইন শেলের সাথে ইমপ্লিমেন্ট করা হয়, যেটা টেক্সট হিসেবে কমান্ড গ্রহণ করে ও কমান্ডকে উপযুক্ত অপারেটিং সিস্টেম ফাংশনে রূপান্তরিত করে।
বর্তমানে, বেশিরভাগ সাধারণ ব্যবহারকারীই কমান্ড-লাইন ইন্টারফেস খুবই কম ব্যবহার করে, তার বদলে গ্রাফিক্যাল ইউজার ইন্টারফেস ও মেনু-ড্রাইভেন ইন্টারেকশন ব্যবহার করে। যাইহোক, অনেক সফটওয়্যার ডেভেলপার, সিস্টেম এডমিনিস্ট্রেটর, ও এডভান্স ব্যবহারকারী যতার্থভাবে কাজ সম্পন্ন করতে, মেশিন কনফিগার করতে, অথবা গ্রাফিক্যাল ইউজার ইন্টারফেসের মাধ্যমে প্রবেশ করা যায় না এমন ফাইল বা প্রোগ্রামে প্রবেশ এখনও কমান্ড-লাইন ইন্টারফেসের উপর বেশি নির্ভর করে।
স্ক্রিপ্টের মাধ্যমে কমান্ড-লাইন ইন্টারফেসে প্রোগ্রাম আরও সহজে স্বয়ংক্রিয় করা যায়।
মল্লিকপুর ইউনিয়ন
মল্লিকপুর ইউনিয়ন বাংলাদেশের খুলনা বিভাগের নড়াইল জেলার লোহাগড়া উপজেলার একটি প্রশাসনিক অঞ্চল।
মামুন (অভিনেতা)
মামুন (Mamun) হলেন একজন বাংলাদেশী মডেল এবং অভিনেতা, যিনি ২০১২ ঘেটু পুত্র কমলা চলচ্চিত্র্রের জন্য সুপরিচিত, যেটি ৮৫ তম একাডেমী পুরস্কারের জন্য শ্রেষ্ঠ বিদেশী চলচ্চিত্র হিসেবে জন্য নির্বাচিত হয়েছিল কিন্তু সর্বশেষে এটি বাতিল হয়ে যায়। তিনি ২০১২ সালের চলচ্চিত্র ঘেটু পুত্র কমলা-এ শিশু চরিত্রে অভিনয়ের সুবাদে বাংলাদেশ জাতীয় চলচ্চিত্র পুরস্কার শ্রেষ্ঠ শিশু শিল্পী বিভাগে পুরস্কার লাভ করেন।
ফাতিমা আল ফিহরি
ফাতিমা মুহাম্মদ আল ফিহরি (৮০০ – ৮৮০) (فاطمة محمد الفهري, ডাকনাম উম্মুল বানিন, অর্থাৎ সন্তানদের মা) ছিলেন তিউনিসিয়ার কাইরাওয়ানের একজন আরব মুসলিম নারী। উচ্চশিক্ষার ক্ষেত্রে পৃথিবীর প্রথম ডিগ্রি প্রদানকারী প্রতিষ্ঠান স্থাপন করার জন্য তিনি পরিচিত। মরক্কোর ফেজে কারাউইয়িন বিশ্ববিদ্যালয় নামে এই প্রতিষ্ঠান এখনও প্রতিষ্ঠিত রয়েছে।
কারাউইয়িন মসজিদ প্রতিষ্ঠা
ফাতিমা ও তার বোন মরিয়ম তাদের মৃত পিতার সম্পদ লাভের পর সিদ্ধান্ত নেন যে তারা তাদের পিতার জন্য ওয়াকফ বা সাদাকায়ে জারিয়া হিসেবে মসজিদ বা শিক্ষাপ্রতিষ্ঠান নির্মাণ করবেন।
বলা হয় যে ফাতিমার বোন মরিয়ম ফেজে আল আন্দালুস মসজিদ নির্মাণ করেছিলেন।
বালিপাড়া ইউনিয়ন
বালিপাড়া ইউনিয়ন নামে বাংলাদেশে মোট ২টি ইউনিয়ন রয়েছে। যথা:
উপজেলা পরিষদ
উপজেলা পরিষদ বাংলাদেশের প্রশাসনিক ব্যবস্থার একটি একক অংশ। একটি উপজেলার প্রশাসনিক দায়িত্বে নিয়োজিত স্থানীয় জনগণ কর্তৃক নির্বাচিত পরিষদ উপজেলা পরিষদ নামে পরিচিত।
=== গঠন ===
মেয়াদকাল
উপজেলা পরিষদের মেয়াদকাল মিটিংএর দিন থেকে ৫ বছর। সরকার কর্তৃক মনোনীত একজন সরকারি কর্মকর্তা বা উপজেলা নির্বাহী অফিসার (ইউ এন ও) এই পরিষদের মুখ্য নির্বাহী কর্মকর্তা হিসেবে সমস্ত নির্বাহী দায়িত্ব পালন করেন।
স্ট্যান্ডিং কমিটি
সুষ্ঠুভাবে কার্যক্রম পরিচালনার নিমিত্তে উপজেলা পরিষদ ১৭টি বিষয়ে স্ট্যান্ডিং কমিটি গঠন করে। এগুলো হলো
=== কার্যক্রম === উপজেলা পর্যায়ের সমস্ত কার্যাবলীকে মূলতঃ সংরক্ষিত ও হস্তান্তরিত এই দুইভাগে ভাগ করা হয়। সংরক্ষিত দায়িত্বের মধ্যে আইন শৃঙ্খলা রক্ষা, দেওয়ানী ও ফৌজদারী বিচার, রাজস্ব প্রশাসন নিয়ন্ত্রণ, প্রয়োজনীয় দ্রব্যাদি সরবরাহ, বৃহৎ শিল্প, খনন কার্য এবং খনিজ সম্পদের উন্নয়ন ইত্যাদি দায়িত্ব অন্যতম।
অন্যদিকে হস্তান্তরিত দায়িত্বের মধ্যে পঞ্চবার্ষিক পরিকল্পনা ও উন্নয়ন পরিকল্পনা প্রণয়ন ও বাস্তবায়ন, আন্তঃ উপজেলা সড়ক নির্মাণ ও সংরক্ষণ, কৃষি সম্প্রসারণ ও কৃষি উপকরণ সরবরাহ ও সেচ ব্যবস্থা, স্বাস্থ্য ও পরিবার পরিকল্পনা সেবা ব্যবস্থা নিশ্চিতকরণ, বিশুদ্ধ খাবার পানি সরবরাহ নিশ্চিতকরণ ও পয়ঃ নিষ্কাশন ব্যবস্থা প্রণয়ন ইত্যাদি কার্যক্রম অন্তর্ভুক্ত।
ইয়ুতাকা তানিয়ামা
ইয়ুতাকা তানিয়ামা (谷山 豊) বিশিষ্ট জাপানি গণিতবিদ ছিলেন।
উল্লেখযোগ্য কাজ
সহকর্মী গোরো শিমুরার সাথে সম্মিলিতভাবে তিনি তানিয়ামা-শিমুরা অনুমানের জন্ম দেন, যেটি পরবর্তীতে ফের্মার বিখ্যাত শেষ উপপাদ্য প্রমাণা সহায়তা করে।
মৃত্যু
তানিয়ামা তার ৩১তম জন্মদিনের অল্প কিছুদিন পর আত্মহত্যা করেন। তার মৃত্যুর মাসখানেক পরে তানিয়ামা যে মহিলাকে বিয়ে করার পরিকল্পনা করেছিলেন, সেই মহিলা মিসাকো সুজুকি-ও শোকে আত্মহনন করেন।
এটিপি মাস্টার্স সিরিজ
এটিপি মাস্টার্স সিরিজ (ATP Masters Series) নয়টি টেনিস টুর্নামেন্টের একটি সিরিজ। সিরিজটি এটিপি পেশাদার টেনিস টুরের একটি অংশ এবং সিরিজের টুর্নামেন্টগুলি প্রতিবছর সারা বছর ধরে ইউরোপ ও উত্তর আমেরিকার বিভিন্ন ভেন্যুতে অনুষ্ঠিত হয়। শীর্ষস্থানীয় পুরুষ টেনিস খেলোয়াড়দের এই টুর্নামেন্টগুলিতে অংশগ্রহণ বাধ্যতামূলক। চার গ্র‌্যান্ড স্ল্যাম টুর্নামেন্টের পরে মাস্টার্স সিরিজ টুর্নামেন্টগুলি পেশাদার টেনিসের সবচেয়ে মর্যাদাপূর্ণ টুর্নামেন্ট।
১৯৯০ সালে এটিপি টুরের শুরু থেকেই এই সিরিজটি চালু করা হয়। ১৯৯৬ থেকে ১৯৯৯ সালে এটি মার্সেডিস বেঞ্জ সুপার নাইন নামে পরিচিত ছিল। এরপর ২০০০ সালে এর নাম দেওয়া হয় টেনিস মাস্টার্স সিরিজ এবং ২০০৪ সাল থেকে এটি বর্তমান নামে পরিচিত।
এটিপি মাস্টার্স সিরিজের টুর্নামেন্টের ফলাফল সাধারণ টুর্নামেন্টের চেয়ে বেশি র‌্যাংকিং পয়েন্ট প্রদান করে। তবে এর পরিমাণ গ্র‌্যান্ড স্ল্যাম এবং বছরশেষের টেনিস মাস্টার্স কাপের চেয়ে কম। বর্তমানে সব ম্যাচ তিন সেটের হয়ে থাকে।
আন্দ্রে আগাসি সবচেয়ে বেশি সংখ্যক মাস্টার্স সিরিজ টুর্নামেন্ট জিতেছেন (১৭টি)।
মালি জাতীয় ক্রিকেট দল
মালি জাতীয় ক্রিকেট দল আন্তর্জাতিক ক্রিকেট খেলায় মালির প্রতিনিধিত্বকারী জাতীয় দল। দলটি আফ্রিকান ক্রিকেট অ্যাসোসিয়েশনের অন্তর্ভুক্ত। ২০০২ সাল থেকে সংগঠিতভাবে ক্রিকেট খেলা শুরু করলেও দেশটি ২০০৫ সালে আইসিসির সদস্যপদ লাভ করে। ।
২০১৭ সাল থেকে দেশটি আইসিসি এর সহযোগী সদস্যপদ লাভ করে। পরবর্তীতে ২০১৮ সালের এপ্রিল মাসে, আইসিসি তার সকল সদস্যকে পূর্ণ টুয়েন্টি২০ আন্তর্জাতিক মর্যাদা দেয়ার সিদ্ধান্ত নেয়।। ফলে ১ জানুয়ারি ২০১৯ এর পরবর্তীতে, মালি এবং অন্যান্য সকল আইসিসি সদস্যের মধ্যবর্তী টুয়েন্টি২০ ম্যাচগুলো আন্তর্জাতিক পাবে। ।
সেরা হাস্যরসাত্মক ধারাবাহিক বিভাগে প্রাইমটাইম এমি পুরস্কার
ফ্র্যাজিয়ার ১৯৯৪ থেকে ১৯৯৮ সাল পর্যন্ত এবং মডার্ন ফ্যামিলি ২০১০ থেকে ২০১৪ সাল পর্যন্ত টানা পাঁচবার করে এই পুরস্কার লাভ করে এই পুরস্কারের সর্বোচ্চ গ্রহীতার সম্মান লাভ করে। দ্য ফ্লিন্টস্টোনস ও ফ্যামিলি গাই এই বিভাগে মনোননয় প্রাপ্ত অ্যানিমেটেড সিটকম। ফ্লিব্যাগ (যুক্তরাজ্য) ও শিট্‌স ক্রিক (কানাডা) এই বিভাগে পুরস্কার বিজয়ী মার্কিন যুক্তরাষ্ট্রের বাইরের অনুষ্ঠান।
ইন্ডিয়ান ওয়েল্‌স মাস্টার্স
ইন্ডিয়ান ওয়েল্‌স মাস্টার্স (Indian Wells Masters) মার্কিন যুক্তরাষ্ট্রের ক্যালিফোর্নিয়া অঙ্গরাজ্যের ছোট শহর ইন্ডিয়ান ওয়েলসে অনুষ্ঠিত একটি বার্ষিক টেনিস টুর্নামেন্ট। ইভেন্টটির স্পন্সরের দেয়া বর্তমান নাম বিএনপি পারিবাস ওপেন।
টুর্নামেন্টটি হার্ড কোর্টে খেলা হয় এবং চারটি টেনিস গ্র্যান্ড স্ল্যাম টুর্নামেন্টের পরে এটিতেই সবচেয়ে বেশি জনসমাগম ঘটে। গরে প্রায় আড়াই লাখ দর্শক এখানে খেলা দেখতে আসেন।
ডিঅর ফল সো
এলিজাবেথ ডিঅর ফল সো (জন্ম ১৯৬৮) সেনেগালের একজন আইনজ্ঞ এবং আইনবিশেষজ্ঞ। তিনি সেনেগালের প্রথম নারী অভিশংসক, যিনি ১৯৭৬ সালে সেইন্ট লুইসের রিপাবলিক অ্যাট দ্য কোর্ট অব ফার্স্ট ইনস্ট্যান্সে নিযুক্ত। অ্যাসোসিয়েশন অব উম্যান জুরিস্টের সম্মানজনক সভাপতি হিসেবে দায়িত্ব পালন করেন।
জীবনী
ইউনিসেফের তত্ত্বাবধানে পরিচালিত গবেষণাদ্বারা ইউএন নীতিমালা অনুযায়ী সেনেগালের আইন সংস্কার করার উদ্দেশ্যে ডিঅর ফল সো সেনেগালের ১৯৯৯ সালের আইন সংস্কার করে। এর মাধ্যমে নারী খৎনা আইনের অবসান ঘটে।
২০১৫ সালে তিনি নেটওয়ার্ক অব জার্নালিস্টস ইন জেন্ডার অ্যান্ড হিউম্যান রাইটসের সম্মানজনক সভাপতির দায়িত্বে নিযুক্ত করা হয়।
খুর্জার মৃৎশিল্প
ইতিহাস
খুর্জার মৃৎশিল্পের প্রকৃত উৎসের ব্যাপারে দুটো আলাদা আলাদা কাহিনি প্রচলিত আছে। একটা কাহিনিতে বলা হয় যে, একজন কিংবদন্তি আফগান বাদশাহ তৈমুর লং ৫০০ বছরের বেশি পূর্বে যখন তিনি খুর্জা অঞ্চলে তাঁর অভিযানে আসেন, তখন তাঁর সঙ্গে মিশরীয় এবং সিরীয় মৃৎশিল্পীরা ছিলেন। অন্য একটা কাহিনিতে বলা হয় যে, মৃৎশিল্পীরা মুঘল রাজত্বকালে এই অঞ্চলে এসেছিলেন, আবার অন্য এক ভাষ্যে বলা হয়েছে যে, খুর্জার মৃৎশিল্প কোনো ঐতিহাসিক ঘটনাপ্রবাহের সঙ্গে সম্পর্কিত ছিলনা।
যাই হোক, 'পটারি-মেকিং কালচার্স অ্যান্ড ইন্ডিয়ান সিভিলাইজেশন' বইয়ের লেখক বলেছেন যে, "ভারতের চকচকে মৃৎশিল্প সামগ্রী তৈরির পুরোনো কেন্দ্রগুলোর মধ্যে বুলন্দশহরের খুর্জা হল অন্যতম।" তিনি আরো উল্লেখ করেছেন যে, "এই অঞ্চলের মৃৎশিল্পীরা নিজেদের মুলতানি বলে উল্লেখ করে থাকেন, কেননা, তাঁদের আদি নিবাস হল মুলতান"
আধুনিক যুগে মৃৎশিল্প ১৯৪০ খ্রিস্টাব্দে প্রসার লাভ করেছিল, এবং উত্তরপ্রদেশ সরকার ১৯৪০ খ্রিস্টাব্দে একটা মৃৎশিল্পের কারখানা গড়েছিল। পরবর্তীকালে, ১৯৪৬-৪৭ খ্রিস্টাব্দে জিনিসের গুণমান ঠিক না-থাকায় ওই কারখানা বন্ধ হয়ে গিয়েছিল। ১৯৫২ খ্রিস্টাব্দে উক্ত কারখানা মৃৎশিল্প উন্নয়ন কেন্দ্র হিসেবে আত্মপ্রকাশ করে। ১৯৪২ খ্রিস্টাব্দ থেকে এখনো পর্যন্ত ভালো মৃৎশিল্প সামগ্রী প্রস্তুতের হিতকল্পে বিভিন্ন মানুষ দ্বারা অধিগ্রহণ ও রূপান্তরণ ধরনের কিছু উদ্যোগ নেওয়ার ফল হয়েছিল এই যে, জাতীয় স্তরে, অথবা বিদেশে রপ্তানির ব্যাপারে খুর্জার মৃৎশিল্পের গুরুত্ব  অনেক বেড়ে গিয়েছিল।
উৎপাদন
প্রায় চারশো কারখানায় মোট পাঁচশোর বেশি ইউনিটে সরকারিভাবে প্রায় ১৫,০০০ এবং বেসরকারিভাবে প্রায় ২৫,০০০ মানুষ এই খুর্জার মৃৎশিল্পের সঙ্গে সংশ্লিষ্ট হয়ে জীবিকা নির্বাহ করেন বলে মনে করা হয়। তাঁরা বিভিন্ন ধরনের জিনিস তৈরি করে থাকেন; এর মধ্যে আছে: বাসনপত্র, নানা শিল্পসামগ্রী, বৈদ্যুতিক সরঞ্জাম, স্যানিটারি সামগ্রী, বিভিন্ন ধরনের টালি এবং গৃহস্থালির অন্যান্য জিনিসপত্র ইত্যাদি।
খুর্জার মৃৎশিল্পের বাজার ভারত এবং পৃথিবীর নানা দেশে বিস্তৃত। এই বিষয়ে ২৩টা রপ্তানিমুখী ইউনিট কাজ করে। এই শিল্প উৎপাদন থেকে ১৯৯৯-২০০০ খ্রিস্টাব্দে ভারতীয় মুদ্রায় মোট ২৫০ কোটি টাকা আয় হয়েছে; এবং এর মধ্যে ভারতীয় মুদ্রায় মোট ১৪.৮২ কোটি টাকার রপ্তানি বাণিজ্য হয়েছে বলে খবর।
আজাদ হিন্দ দল
আজাদ হিন্দ দল ভারতীয় স্বাধীনতা লীগের এক শাখা সংগঠন ছিল। দ্বিতীয় বিশ্বযুদ্ধের সময় আজাদ হিন্দ ফৌজ কর্তৃক ইম্ফল দখলের পর  বৃটিশ ভারতের প্রশাসনিকভার গ্রহণের নিমিত্ত এটি গঠিত হয়েছিল। সুভাষচন্দ্র বসু বৃটিশ ভারতে ইন্ডিয়ান সিভিল সার্ভিস তথা ভারতীয় প্রশাসনিক সেবার স্থানে ও পরিবর্তে এটি গড়েছিলেন এবং এটি সোভিয়েত ইউনিয়ন বা তৎকালীন ফ্যাসিস্ট রাষ্ট্রসমূহের একদলীয় রাজনৈতিক, আমলাতান্ত্রিক এবং নাগরিক প্রশাসনিক ব্যবস্থার মতো শাসন ব্যবস্থা প্রবর্তনের প্রাথমিক চিন্তা-ভাবনার মধ্যে ছিল। ১৯৪৪ খ্রিস্টাব্দের এপ্রিল ও মে মাসে ইউ গো অভিযানে আজাদ হিন্দ ফৌজ ইম্ফল ও কোহিমার আশেপাশের ছোট ছোট অঞ্চল দখল করলে আজাদ হিন্দ দলকে আজাদ হিন্দ বাহিনীর সাথে সে সমস্ত অঞ্চলে  প্রশাসনিক ও পুনর্বাসনের জন্য প্রেরণ করা হয়েছিল।
সোনারায় ইউনিয়ন, নীলফামারী সদর
সোনারায় ইউনিয়ন বাংলাদেশের নীলফামারী জেলার নীলফামারী সদর উপজেলার অন্তর্গত একটি ইউনিয়ন।
আন্তর্জাতিক শতকের সংখ্যা অনুযায়ী ক্রিকেটারদের তালিকা
এই তালিকাটি আন্তর্জাতিক ক্রিকেটারদের করা মোট শতকের একটি সংকলন, যা ক্রিকেটের বিভিন্ন ধরনের মধ্যে বিভক্ত।
পুরুষদের তালিকায় প্রবেশের জন্য ১৫টি সামগ্রিক শতকের একটি যোগ্যতা ব্যবহার করা হয়। এখন পর্যন্ত, ১২০ জন ক্রিকেটার ১৫ বা তার বেশি আন্তর্জাতিক শতক করেছেন, যার মধ্যে ৭৯ জন ২০ বা তার বেশি শতক করেছেন। ৪৩ জন ৩০ বা তার বেশি শতক করেছেন এবং ১৮ জন মোট ৪০ বা তার বেশি শতক করেছেন। ক্রিকেটের তিনটি ধরন মিলে, আটজন খেলোয়াড় ৫০ বা তার বেশি শতক করেছেন এবং পাঁচজন তাদের নিজ নিজ আন্তর্জাতিক কর্মজীবনে ৬০ বা তার বেশি শতক করেছেন।
মহিলাদের তালিকার যোগ্যতার মান হিসেবে সর্বনিম্ন পাঁচটি শতক ব্যবহার করা হয়েছে; এখন পর্যন্ত ১৮ জন খেলোয়াড় এই যোগ্যতায় পৌঁছেছেন।
পুরুষদের আন্তর্জাতিক ক্রিকেট
উৎস: ইএসপিএনক্রিকইনফো
সর্বশেষ হালনাগাদ: ০৩ ডিসেম্বর ২০২১
মহিলাদের আন্তর্জাতিক ক্রিকেট
উৎস: ইএসপিএনক্রিকইনফো
মন্টি কার্লো মাস্টার্স
মন্টি কার্লো মাস্টার্স (Monte Carlo Masters) পুরুষ পেশাদার টেনিস খেলোয়াড়দের জন্য একটি বাৎসরিক টেনিস প্রতিযোগিতা যা মোনাকোর মন্টি কার্লো শহরের সীমানায় অবস্থিত ফ্রান্সের রোকব্রুন-কাপ-মার্‌তা লোকালয়ে অনুষ্ঠিত হয়। প্রতিযোগিতা এটিপি পেশাদার টুরে মাস্টার্স সিরিজের অন্তর্ভুক্ত। এটি ক্লে কোর্টে খেলা হয়। সাধারণত এপ্রিল-মে মাসে টুর্নামেন্টটি অনুষ্ঠিত হয়।
রোম মাস্টার্স
রোম মাস্টার্স ইটালির রোম শহরে অনুষ্ঠিত একটি বার্ষিক টেনিস প্রতিযোগিতা। টুর্নামেন্টটি এটিপি পেশাদারী পুরুষ টেনিস টুরের একটি মাস্টার্স মর্যাদাসম্পন্ন টুর্নামেন্ট এবং ডব্লিউটিএ প্রমীলা টেনিস টুরেরপ্রিমিয়ার ৫ এর একটি টুর্নামেন্ট। এটি কর্দমাক্ত কোর্টে খেলা হয়।
সমতট এক্সপ্রেস
সমতট এক্সপ্রেস বাংলাদেশ রেলওয়ে কর্তৃক পরিচালিত বাংলাদেশের একটি আন্তনগর বঁাশ প্রদানকারী ট্রেন]] পরিষেবা। ট্রেনটি লাকসাম– লক্ষীপুর রেলপথে চলাচল করে [লক্ষীপুর জেলা]] ও কুমিল্লা জেলাকে সংযুক্ত করেছে।
সময়সূচি
সমতট এক্সপ্রেস ট্রেনের সময়সূচি নিম্নে উল্লেখ করা হলো: (বাংলাদেশ রেলওয়ের ৫২তম সময়সূচি অনুযায়ী)
কানাডা মাস্টার্স
কানাডা মাস্টার্স কানাডার টরন্টো ও মন্ট্রিয়াল শহরে প্রতিবছর অনুষ্ঠিত টেনিস প্রতিযোগিতা। পুরুষ ও মহিলা উভয় ধরনের টেনিস টুরেই এটি একটি প্রথম সারির প্রতিযোগিতা। প্রতিবছর জুলাই-আগস্ট মাসে এটি অনুষ্ঠিত হয়। বর্তমানে স্পন্সরের নামে এটি রজার্স কাপ নামে পরিচিত।
কোটাকোল ইউনিয়ন
কোটাকোল ইউনিয়ন বাংলাদেশের খুলনা বিভাগের নড়াইল জেলার লোহাগড়া উপজেলার একটি প্রশাসনিক অঞ্চল।
সিনসিনাটি মাস্টার্স
সিনসিনাটি মাস্টার্স (Cincinnati Masters) মার্কিন যুক্তরাষ্ট্রের ওহাইও অঙ্গরাজ্যের সিনসিনাটিতে অনুষ্ঠিত একটি টেনিস প্রতিযোগিতা। এটি ১৮৯৯ সালের ১৮ই সেপ্টেম্বর প্রথম অনুষ্ঠিত হয়। বর্তমানে এটি পেশাদার টেনিস মরশুমে মাস্টার্স মর্যাদাপ্রাপ্ত একটি প্রতিযোগিতা।
বিজ্ঞান ও প্রযুক্তিতে একুশে পদক বিজয়ীদের তালিকা
বিজ্ঞান ও প্রযুক্তিতে একুশে পদক বাংলাদেশের বিজ্ঞানী ও প্রযুক্তিবিদদের জন্য একটি জাতীয় এবং সর্বোচ্চ বেসামরিক পুরস্কার। বিজ্ঞান ও প্রযুক্তি চর্চায় অনন্য অবদানের স্বীকৃতি প্রদানের উদ্দেশ্যে ২০০০ সাল থেকে এই ক্ষেত্রে একুশে পদক প্রদান করা হচ্ছে। ভাষা আন্দোলন এর শহীদদের স্মরণে ১৯৭৬ সালে এই পদকের প্রচলন করা হয়। প্রত্যেক পদকপ্রাপ্তকে একটি পদক, একটি সম্মাননা সনদ, একটি রেপ্লিকা এবং পুরস্কারের অর্থমূল্য প্রদান করা হয়ে থাকে। একুশে পদকে ১৮ ক্যারেটের সোনা দিয়ে তৈরি ৩৫ গ্রাম ওজনের একটি মেডেল প্রদান করা হয়; যার ডিজাইন করেছেন নিতুন কুণ্ডু। প্রাথমিকভাবে পুরস্কারের অর্থমূল্য ২৫,০০০ টাকা দেয়া হতো; বর্তমানে এটি ২ লক্ষ টাকায় উন্নীত করা হয়েছে।
মাদ্রিদ মাস্টার্স
মাদ্রিদ ওপেন (ইংরেজি ভাষায়: Madrid Open) স্পেনের মাদ্রিদ শহরে অনুষ্ঠিত একটি বার্ষিক টেনিস প্রতিযোগিতা। টুর্নামেন্টটির বর্তমান নাম মিউচুয়া মাদ্রিলেনা মাদ্রিদ ওপেন। এ প্রতিযোগিতা এটিপি পেশাদার টুরে মাস্টার্স সিরিজের অন্তর্ভুক্ত।
ভিরানা
ভিরানা ১৯৮৮ সালে প্রকাশিত একটি হিন্দি ভৌতিক চলচ্চিত্র। এই চলচ্চিত্রের পরিচালক - প্রযোজক ছিলেন র‍্যামজে ব্রাদার্স।
পারমাণবিক পদার্থবিজ্ঞান
পারমাণবিক পদার্থবিজ্ঞান (Atomic physics) পদার্থবিজ্ঞানের একটি শাখা যেখানে পারমাণবিক কেন্দ্রীণ ও ইলেকট্রনসমূহ নিয়ে গঠিত একটি আলাদা সিস্টেম বা ব্যবস্থা হিসেবে পরমাণুর উপর গবেষণা করা হয়। পরমাণু কেন্দ্রীণের চারপাশে ইলেকট্রনগুলি কীভাবে বিন্যস্ত এবং এই বিন্যাসগুলি কী প্রক্রিয়ায় পরিবর্তিত হতে পারে, তা-ই মূলত এই ক্ষেত্রটির আলোচ্য বিষয়।
বালিপাড়া ইউনিয়ন, ত্রিশাল
বালিপাড়া ইউনিয়ন বাংলাদেশের ময়মনসিংহ জেলার ত্রিশাল উপজেলার একটি ইউনিয়ন।
ইতিহাস
ময়মনসিংহ জেলার ঐতিহাসিক ত্রিশাল উপজেলার অন্যতম বিখ্যাত বালিপাড়া ইউনিয়ন। বাংলাদেশের মৎস্য বিপ্লবের প্রেক্ষাপট বালিপাড়া ইউনিয়ন থেকেই শুরু হয়েছে। আজকের বাংলাদেশের সফল মৎস্য বিপ্লবের সূতিকাঘার বালিপাড়া ইউনিয়নের ধলা বাজারের মৎস্য উৎপাদনের হ্যাচারী চাষীগণ। তন্মধ্যে দুই দু"বার মাননীয় প্রধানমন্ত্রীর গোল্ড পদক প্রাপ্ত মৎস্য পোনা উৎপাদনকারী জনাব জসিমউদ্দিন। বাংলাদেশের নিরমাণ খাতের সবচেয়ে গুরুতবহ সামগ্রী হিসেবে অভিহিত বালু সম্পদের জন্য বালিপাড়া ইউনিয়ন সুপ্রাচীনকাল থেকেই প্রসিদ্ধ। বাংলাদেশের তৃতীয় বৃহত্তম বালিমহাল বালিপাড়া বাজার বালিমহাল।
প্রশাসনিক এলাকা
গ্রাম সংখ্যা ১৫ টি।
আয়তন ও জনসংখ্যা
আয়তনঃ ৩০.৮৮ বর্গ কি. মি। জনসংখ্যাঃ ৪২,৫১৫ জন (পুরুষ-২১৮৪৬জন, মহিলা-২০৬৬৯ জন)। মোটার ভোটার সংখ্যা-২৬৯৪৭জন। (পুরুষ - ১৩৩২৩। মহিলা-১৩৬২৪।)
শিক্ষার হার ও শিক্ষা প্রতিষ্ঠান
শিক্ষার হার :  ৬৮%
শিক্ষা প্রতিষ্ঠান
দর্শনীয় স্থান
আউলিয়ার নগর রেল স্টেশন।
জনপ্রতিনিধি
বর্তমান চেয়ারম্যান- গোলাম মোহাম্মদ বাদল
আলীয়
আলীয়রা হলেন ইসলামের নবী মুহাম্মাদ-এর চাচাত ভাই এবং মেয়ে জামাই আলী ইবনে আবু তালিব থেকে উৎপত্তি হওয়া বংশ। শিয়া মুসলমানেরা তাকে মুহাম্মাদ নিযুক্ত করেন এবং প্রথম ইমাম এবং প্রথম ন্যায়সঙ্গত খলিফা বলে মনে করেন।
আরিয়ান ভৌমিক
আরিয়ান ভৌমিক একজন ভারতীয় বাঙালী অভিনেতা যিনি ২০১১ সালে চলো পাল্টাই চলচ্চিত্রে অভিনয়ের জন্য সমধিক পরিচিত। চলচ্চিত্রের পাশাপাশি তিনি টেলিভিশন সিরিয়ালে অভিনয় করেছেন। ২০১৩ সালে প্রখ্যাত অভিনেতা প্রসেঞ্জিত চ্যাটার্জির সংগে মিশর রহস্যে অভিনয় তাকে পরিচিতি এনে দিয়েছে। ২০১৭ সালে আরিয়ান অভিনীত ইয়েতি অভিযান মুক্তি পায়।
কর্মজীবন
আরিয়ানের আসল নাম দেবদান। ২০১৩ সালে তিনি আরিয়ান নাম গ্রহণ করেন। ২০০৮ সালে নীল রাজার দেশে চলচ্চিত্রে অভিনয়ের মাধ্যমে ভৌমিকের অভিনয় জীবন শুরু হয়। তখন তিনি ক্লাস এইটে পড়তেন। ২০১১ সালে হরনাথ চক্রবর্তীর চলো পাল্টাই চলচ্চিত্রে আরিয়ান প্রসেনজিৎ চ্যাটার্জির ছেলের চরিত্রে অভিনয় করেন।
মিউনিখ বিমান দুর্ঘটনা
thumb|right|মিউনিখ দুর্ঘটনা স্মরনে [[ওল্ড ট্রাফোর্ড (ফুটবল)|ওল্ড ট্রাফোর্ড ফুটবল গ্রাউন্ডে রাখা ফলক]]
মিউনিখ বিমান দুর্ঘটনা সংঘঠিত হয়েছিল ১৯৫৮ সালের ৬ ফেব্রুয়ারি। এ দিনে ব্রিটিশ ইউরোপীয়ান এয়ারওয়েজ ফ্লাইট ৬০৯ বরফে ঢাকা জার্মানির মিউনিখ-রিয়েম এয়ারপোর্টের রানওয়ে থেকে তৃতীয় বারের মত উড্ডয়নের চেষ্টা করার সময় ভূপাতিত হয়। বিমানের যাত্রী ছিলেন ম্যানচেস্টার ইউনাইটেডের ফুটবল দল, যাদের তৎকালীণ সময়ে বাজবি বেইবস নামে ডাকা হতো এবং প্রচুর সমর্থক ও সাংবাদিক। বিমানের ৪৪ জন যাত্রীর মধ্যে ২৩ জন যাত্রী এই বিমান দুর্ঘটনায় মারা যান।
এই ফ্লাইটটি পরিচালনা করে ব্রিটিশ ইউরোপীয়ান এয়ারওয়েজে একটি "এলিজাবেথীয়" শ্রেণীর এয়ারস্পীড অ্যাম্বাসেডর চার্টার বিমান জি-এএলজেডইউ (G-ALZU) লর্ড বার্ঘলি।
পটভূমি
১৯৫৫ সাল থেকে ইউরোপীয়ান কাপ অনুষ্ঠিত হচ্ছে, যদিও কোন ইংরেজ ক্লাব ফুটবল লীগের আইনের কারণে এই প্রতিযোগিতার প্রথম আসরে অংশ নিতে পারেনি। ম্যানচেস্টার ইউনাইটেড ১৯৫৬-৫৭ মৌসুমের ইউরোপীয়ান কাপে প্রথম অংশ নেয় এবং সেমি-ফাইনালে উন্নীত হয়, যাতে তারা চ্যাম্পিয়ন রিয়াল মাদ্রিদের কাছে পরাজিত হয়। এ কারণে ১৯৫৭-৫৮ মৌসুমের অন্যতম আলোচিত দল ছিল। ঘরোয়া লীগের খেলাগুলো শনিবারে এবং ইউরোপীয়ান খেলাগুলো সপ্তাহের মধ্যভাগে অনুষ্ঠিত হত। তাই বিমানযোগে যাতায়াত ঝুঁকিপূর্ণ হলেও লীগ সময়সূচি অক্ষুণ্ণ রাখতে ম্যানচেস্টার ইউনাইটেডের হাতে অন্য বিকল্প ছিল না। ম্যানচেস্টার ইউনাইটেডের এই দলটি বাজবি বেইবস নামে পরিচিত ছিল তৎকালীন ম্যানেজার স্যার ম্যাট বাজবির নামে। এই দলের খেলোয়াড়দের গড় বয়স খুব কম ছিল।
ক্লাবটি ইউরোপীয়ান কাপে যুগোস্লাভিয়ার দল রেড স্টার বেলগ্রেডের বিপক্ষে একটি ম্যাচ খেলার জন্য একটি বিমান ভাড়া করে। খেলাটি ৩-৩ গোলে ড্র হয় এবং ইউনাইটেড দুই লেগের খেলায় ৫-৪ গোলে জয়ী হয়। ইউনাইটেড খেলোয়াড় জনি বেরি পাসপোর্ট হারিয়ে ফেলার কারণে বিমান ছাড়তে দেরি হয়, এবং পরে মিউনিখে তেল নেয়ার জন্য থামে।
সেই দুর্ঘটনা
thumb|left|250px|মিউনিখে এয়ারস্পীড অ্যাম্বাসেডর G-ALZU জ্বলছে
বিমানের পাইলট ক্যাপ্টেন জেমস থেইন দুইবার উড্ডয়নের চেষ্টা করেন, কিন্তু ইঞ্জিনের সমস্যার কারণে দুইবারের চেষ্টা ব্যর্থ হয়। বিকাল ৩:০৪ টায় তৃতীয়বারের মত চেষ্টা করা হয়। কিন্তু এবারে বিমান উড্ডয়নের জন্য যথেষ্ট উচ্চতায় পৌছতে পারেনি, ফলে বিমানটি এয়ারপোর্টের সীমানা প্রাচীরে আছড়ে পড়ে, এবং পরে একটি বাড়ীতে ধাক্কা লাগে। সেসময় বাড়ীটি খালি ছিল।
প্রথমে পাইলটের ভুলের কারণে বিমান দুর্ঘটনাটি হয়েছিল বলে মনে করা হলেও পরবর্তীকালে দেখা গেছে রানওয়ের শেষপ্রান্তে জমে থাকা তুষারের কারণেই এটি হয়েছিল। এই তুষারের কারণে বিমানটি উড্ডয়নের জন্য পর্যাপ্ত গতি পেতে ব্যর্থ হয়। উড্ডয়নের শুরুতে বিমানটি ১১৭ নট গতি প্রাপ্ত হয়েছিল কিন্তু তুষারের কারণে গতি কমে ১০৫ নটে নেমে আসে, যেটি আকাশে উঠানোর জন্য খুবই কম। এই ছোট রানওয়েতে বিমান উড্ডয়ন বাতিল করার মত পর্যাপ্ত সময়ও ছিল না। পুরানো মডেলের বিমানগুলোর নকশায় অভিকর্ষ কেন্দ্রের অবস্থানের কারণে এদের উড্ডয়নে তুষারপাত কোন সমস্যা করত না। কিন্তু নতুন মডেলের অ্যাম্বাসেডরের অভিকর্ষ কেন্দ্র সঠিক স্থানে রাখা হয়নি। এই দুর্ঘটনার ফলে বিমান ও রানওয়ে পরিচালনা ক্ষেত্রে বিশাল অনুসন্ধান চলে, এবং এ ক্ষেত্রে নিয়ম কানুনে পরিবর্তন আনা হয়।
thumb|right|250px|অ্যাকসিডেন্টের পূর্বে মিউনিখ-রিয়েম বন্দরে এয়ারস্পীড অ্যাম্বাসেডর G-ALZU
দুরঘটনার কারণ সম্পর্কে এই সিদ্ধান্তে উপনীত হওয়ার পরও পশ্চিম জার্মানির কর্তৃপক্ষ (যারা আইনত বিমানবন্দরের রানওয়ের পরিচর্যার দায়িত্বপ্রাপ্ত) ক্যাপ্টেন থেইনের বিরুদ্ধে ব্যবস্থা নেয়। তারা দাবি করে তিনি বিমানের ডানাগুলোকে পর্যাপ্ত ডি-আইসিং না করেই উড্ডয়নের চেষ্টা করেছেন, তাই এই দুর্ঘটনার জন্য তিনিই একমাত্র দায়ী, যদিও কয়েকজন প্রত্যক্ষদর্শী জানান কর্তৃপক্ষের দাবি সঠিক নয়। জার্মান কর্তৃপক্ষের এই দাবির ভিত্তি ছিল বিমানের একটি ছবি (বিভিন্ন সংবাদপত্রে প্রকাশিত - ডানে দেখানো হয়েছে) যা টেক-অফের সামান্য পরেই তোলা হয়েছিল। এটিতে দেখা যায় বিমানের ডানার উপরের অংশে তুষার জমা পড়েছে। যখন প্রকৃত নেগেটিভ পরীক্ষা করা হয়, তখন তাতে কোন তুষার দেখা যায়নি। তুষার দেখার মূল কারণ ছিল আরেকটি নকল-নেগেটিভ থেকে ছবিটি প্রস্তুত করা হয়েছিল। কোন কারণে জার্মান তদন্ত কমিটি সাক্ষীদের হাজির না করেই থেইনের বিরুদ্ধে ব্যবস্থা গ্রহণ করে। থেইনের বিরুদ্ধে এই মামলা ১৯৬৮ সাল পর্যন্ত চলেছে এবং শেষ পর্যন্ত তাকে অভিযোগ থেকে নিস্কৃতি দেয়া হয়। ব্রিটিশ ইউরোপীয়ান এসোসিয়েশন দুর্ঘটনার পর থেইনকে বরখাস্ত করে। তিনি এরপর অবসর নেন এবং বার্কশায়ারে তার মুরগির খামার প্রতিষ্ঠা করেন। হার্ট অ্যাটাকের কারণে ১৯৭৫ সালে ৫৩ বছর বয়সে তিনি মারা যান।
দুর্ঘটনার পর ম্যানচেস্টার ইউনাইটেড
দুর্ঘটনায় ম্যানচেস্টার ইউনাইটেডের সাতজন খেলোয়াড় ঘটনাস্থলেই মৃত্যুবরণ করেন এবং দুর্ঘটনায় আঘাতপ্রাপ্ত ডানকান এডওয়ার্ডস ২১শে ফেব্রুয়ারি মারা যায়। অন্য দুজন খেলোয়াড়কে দুর্ঘটনার জেরে অবসর নিতে হয়। ম্যাট বাজবি গুরুতর আহত হন এবং তাকে বেশ কিছুকাল হাসপাতালে থাকতে হয়। এসময় জোর অনুমান চলছিল যে ক্লাবটিকে বন্ধ করে দেয়া হবে, কিন্তু ইউনাইটেডের কোচ জেমস মারফি ম্যানেজারের দায়িত্ব নেন এবং জীর্ণ ম্যানচেস্টার ইউনাইটেড কোনমতে ১৯৫৭-৫৮ মৌসুমে লীগ শেষ করে। এ দলটি ছিল প্রধানত বিকল্প ও যুব দলের খেলোয়াড়দের নিয়ে গঠিত। দুর্ঘটনার ঠিক পরের লীগ খেলায় ম্যানচেস্টার ইউনাইটেড শেফিল্ড ওয়েডনেজডেকে ৩–০ গোলে পরাস্ত করে। এই খেলার পরের অনুষ্ঠানে কোন ইউনাইটেড খেলোয়াড় অংশ নেয় নি, যেখানে সকলের থাকার কথা ছিল।
যদিও দলের লীগ ফলাফল ভাল ছিলনা তবে এই দল নিয়েই তারা এফএ কাপের ফাইনালে পৌছায় যাতে তারা ২–০ গোলে বোল্টন ওয়ান্ডারার্স দলের কাছে পরাস্ত হয়। পরের মৌসুমে বাজবি দলের ম্যানেজার হিসেবে প্রত্যাবর্তন করেন এবং শেষপর্যন্ত দ্বিতীয় প্রজন্মের বাজবি বেইবস গঠনে সমর্থ হন। এ সময় দলে আসেন জর্জ বেস্ট ও ডেনিস ল এর মত খেলোয়াড়েরা যারা দুর্ঘটনার এক দশক পর ১৯৬৮ সালে বেনফিকাকে হারিয়ে প্রথম ইউরোপীয়ান কাপ শিরোপা জয়লাভ করেন। দুর্ঘটনা থেকে বেঁচে যাওয়া ববি চার্লটন ও বিল ফোকস ও সেই দলের সদস্য ছিলেন।
আজ পর্যন্ত, বিপক্ষ দলের কিছু সমর্থক, বিশেষ করে স্থানীয় প্রতিপক্ষ ম্যানচেস্টার সিটির সমর্থকেরা, ম্যানচেস্টার ইউনাইটেডের বিপক্ষে খেলায় সেই দুর্ঘটনার ব্যাঙ্গাত্নক অনুকরন করে ইউনাইটেড সমর্থকদেরকে তীব্র কটাক্ষ করেন।
চলচ্চিত্র
ব্যারি নাভিদি বর্তমানে মিউনিখ দুর্ঘটনা নিয়ে একটি হলিউড ছবির পান্ডুলিপি লিখছেন। ২০০৫ সালের ২২ এপ্রিল ম্যানচেস্টার ইভনিং নিউজ একটি সংবাদ প্রকাশ করে জানায় দুর্ঘটনা থেকে বেচে যাওয়া কারও সাক্ষাৎকার নেয়া হয়নি, তাই কীভাবে সত্য কাহিনী দেখানো হবে তা নিয়ে তারা প্রশ্ন তোলে।
টেলিভিশন
২০০৬ সালের ১০ জানুয়ারি বিবিসি একটি ডকুমেন্টারি চলচ্চিত্র প্রকাশ করে সারভাইভিং ডিজাস্টার্স নামে। সিরিজটি লিথুয়ানিতে ধারণ করা হয়।
ম্যানচেস্টার ইউনাইটেড খেলোয়াড়
এখনো বেঁচে আছেন:
অন্যান্য
এখনো বেঁচে আছেন:
আমিরাবাড়ী ইউনিয়ন
আমিরাবাড়ী ইউনিয়ন বাংলাদেশের ময়মনসিংহ জেলার ত্রিশাল উপজেলার একটি ইউনিয়ন।
আয়তন ও জনসংখ্যা
আয়াতনঃ ৫১১১ একর (২০.৭০ বর্গ কি: মি:)। মোট জনসংখ্যাঃ ১৮৮১৫। (পুরুষঃ ৯৬০১, মহিলাঃ ৯২১৪)
শিক্ষা
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- মোঃ আনিছুর রহমান
কার্ল ফ্রিডরিশ গাউস পুরস্কার
কার্ল ফ্রিডরিশ গাউস প্রাইজ ফর অ্যাপ্লিকেশন অব ম্যাথমেটিক্স একটি গণিতশাস্ত্রের উপর দেয়া পুরস্কার। ইন্টারন্যাশনাল ম্যাথমেটিকাল ইউনিয়ন এবং জার্মান ম্যাথমেটিক্যাল সোসাইটি যৌথভাবে এই পুরস্কার প্রদান করে থাকে গণিতক্ষেত্রের বাইরে গণিতের উপর গুরুত্বপূর্ণ অবদান রাখার জন্য। পুরস্কারটির নামকরণ করা হয়েছে জার্মান গণিতবিদ কার্ল ফ্রিডরিশ গাউসের নামানুসারে। এটি প্রথম প্রদান করা হয় ২০০৬ খ্রিষ্টাব্দে। প্রতি চার বছর অন্তর এই পুরস্কার প্রদান করা হবে গণিতবিদদের আন্তর্জাতিক কংগ্রেসে।
প্রাক্তন বিজয়ীকে প্রদান করা হয় একটি পদক এবং ১০,০০০ ইউরো। এর অর্থায়ন করা হয় ইন্টারন্যাশনাল কংগ্রেস অব ম্যাথমেটিশিয়ান্সের ১৯৯৮ এর বাজেট উদ্বৃত্ত থেকে।
কাঁঠাল ইউনিয়ন
কাঁঠাল ইউনিয়ন বাংলাদেশের ময়মনসিংহ জেলার ত্রিশাল উপজেলার একটি ইউনিয়ন।
আয়তন ও জনসংখ্যা
আয়তনঃ ৫৮৪২ একর। জনসংখ্যাঃ পুরুষ- ১৩৩১৬ জন। মহিলা-১২৯১৮ জন।
শিক্ষা
শিক্ষার হার :  ৪২.২৫%
জনপ্রতিনিধি
'''বর্তমান চেয়ারম্যান- নূরে আলম সিদ্দিকী আলম
কালীগঞ্জ বিধানসভা কেন্দ্র
কালীগঞ্জ (বিধানসভা কেন্দ্র) ভারতের পশ্চিমবঙ্গ রাজ্যের নদিয়া জেলার একটি বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৮০ নং কালীগঞ্জ বিধানসভা কেন্দ্রটি বড়চাঁদঘর, হাটগাছা, মীরা-১, দেবগ্রাম, জুরানপুর, মীরা-২, পানিঘাটা, ফরিদপুর, কালীগঞ্জ, পলাশী-১, পলাশী-২, গোবরা এবং মাটিয়ারি গ্রাম পঞ্চায়েত গুলি কালীগঞ্জ সমষ্টি উন্নয়ন ব্লক এর অন্তর্গত।
কালীগঞ্জ বিধানসভা কেন্দ্রটি ১২ নং কৃষ্ণনগর লোকসভা কেন্দ্রের অন্তর্গত।
২০১১
২০১১ সালের নির্বাচনে, সর্বভারতীয় তৃণমূল কংগ্রেস এর নাসিরুদ্দিন আহমেদ তার নিকটতম প্রতিদ্বন্দ্বী বিপ্লবী সমাজতন্ত্রী দল এর শঙ্কর সরকারকে পরাজিত করেন।
১৯৭৭-২০০৬
২০০৬ এবং ২০০১ সালের রাজ্য বিধানসভা নির্বাচনে, আরএসপি'র ধনঞ্জয় মোদক কালীগঞ্জ কেন্দ্র থেকে জয়লাভ করেন তার নিকটতম প্রতিদ্বন্দ্বী তৃণমূল কংগ্রেসের নাসিরুদ্দিন আহমেদকে এবং আবদুস সালাম মুন্সিকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। কংগ্রেসের আবদুস সালাম মুন্সি ১৯৯৬ সালে আরএসপি'র ধনঞ্জয় মোদককে এবং ১৯৯১ এবং ১৯৮৭ সালে আরএসপি'র দেব সরণ ঘোষকে পরাজিত করেন। আরএসপি'র দেব সরণ ঘোষ ১৯৮২ সালের কংগ্রেসের শিবশঙ্কর বন্দ্যোপাধ্যায়কে পরাজিত করেন এবং ১৯৭৭ সালে জনতা পার্টির এস.এম. ফজলুর রহমানকে পরাজিত করেন।
১৯৫১-১৯৭২
কংগ্রেস শিবশঙ্কর বন্দ্যোপাধ্যায় ১৯৭২ সালে জয়ী হন। ১৯৭১ সালে নির্দলের মীর ফকির মহম্মদ জয়ী হন। কংগ্রেসের এসএম ফজলুর রহমান ১৯৬৯ এবং ১৯৬৭ সালে জয়ী হন। ১৯৬২ এবং ১৯৫৭ সালে কালীগঞ্জ কেন্দ্রে আসনটি ছিল না। ১৯৬২ সালে নাকাশিপাড়া বিধানসভা কেন্দ্রটি উন্মুক্ত আসন ছিল, কংগ্রেস এর এস.এম. ফজলুর রহমান জয়লাভ করেন। ১৯৫৭ সালে নাকাশিপাড়া একটি যৌথ আসন ছিল, যার মধ্যে একটি আসন (এসসি) জন্য সংরক্ষিত ছিল। কংগ্রেসের এস.এম. ফজলুর রহমান ও মহানন্দ হালদার উভয় জয়ী হন। স্বাধীন ভারতের প্রথম নির্বাচন ১৯৫১ সালে, কংগ্রেসের এস.এম. ফজলুর রহমান কালীগঞ্জ কেন্দ্রে জয়ী হন।
ভারতীয় বায়ু সেনা একাডেমী
ভারতীয় বিমান বাহিনী বিদ্যায়তন ইংরেজিতে যেটি এয়ার ফোর্স একাডেমী ডুন্ডিগাল নামে পরিচিত এবং এই নামেই এই বিদ্যায়তনটি সর্বাধিক পরিচিত হচ্ছে ভারতের বিমান বাহিনীর জন্য কমিশন্ড অফিসার গড়ে তোলার প্রাথমিক প্রশিক্ষণ কেন্দ্র।
এই প্রশিক্ষণ কেন্দ্রটি ১৯৬৯ সালে বানানো হয় এবং ১৯৭১ সাল থেকে এর কার্যক্রম শুরু হয়। হায়দ্রাবাদ এবং সেকান্দারাবাদ শহর থেকে প্রায় ২৫ কিমি দূরে এর অবস্থান এবং ৭০০০ একর ভূমি নিয়ে গঠিত। ভারতীয় বিমান বাহিনীর বৈমানিক সহ সকল শাখার কমিশন্ড অফিসার পদ পাওয়ার জন্য এখানেই মূল এবং প্রাথমিক প্রশিক্ষণ হয়ে থাকে।
বাংলাদেশের উপজেলা
উপজেলা হচ্ছে বাংলাদেশের প্রশাসনিক ব্যবস্থায় একটি গুরুত্বপূর্ণ একক। কয়েকটি গ্রাম বা ইউনিয়ন মিলে একটি উপজেলা গঠিত হয় এবং কয়েকটি উপজেলা নিয়ে একটি জেলা গঠিত হয়। বর্তমানে বাংলাদেশের ৮টি বিভাগের অন্তর্গত ৬৪টি জেলায় মোট ৪৯৫ টি উপজেলা রয়েছে। সর্বশেষ গঠিত উপজেলাগুলি হল মাদারীপুরের ডাসার উপজেলা, কক্সবাজারের ঈদগাঁও উপজেলা ও সুনামগঞ্জের মধ্যনগর উপজেলা।
উপজেলা শব্দটি সংস্কৃত ও আরবি ভাষার সংমিশ্রণে সৃষ্টি হয়েছে। উপ হলো
গঠন ইতিহাস
১৯৮২ সালের ৭ই নভেম্বর স্থানীয় সরকার (উপজেলা পরিষদ ও উপজেলা পুনর্গঠন) অধ্যাদেশ ১৯৮২ বলে প্রথমে উন্নীত থানা পরিষদ গঠন করা হয় এবং থানা পর্যায়ে বিকেন্দ্রীভূত প্রশাসনিক ব্যবস্থা প্রবর্তন করা হয়। পরবর্তীকালে উন্নীত থানা পরিষদকে উপজেলা পরিষদে রূপান্তরিত করা হয়। এ সময়ে বাংলাদেশের প্রায় সমস্ত উপজেলাকে পূর্ণাঙ্গ প্রশাসনিক কেন্দ্রে রূপ দেয়া হয়। এই অধ্যাদেশটি ১৯৯১ সালে বাতিল করা হয়। পরবর্তীকালে ১৯৯৮ সালে জাতীয় সংসদে উপজেলা অধ্যাদেশ ১৯৯৮ পাস করে পুনরায় উপজেলা ব্যবস্থা প্রণয়ন করা হয়। কার্যালয় আদেশের মাধ্যমে ১ ফেব্রুয়ারি ১৯৯৮ থেকে এই অধ্যাদেশ কার্যকরী হয়। সর্বশেষ ২০০৯ সালে উপজেলা পরিষদ আইন সংশোধন হয়।
আইন বিভাগ
সংসদ সদস্যগণ বাংলাদেশের উপজেলাতে আইন এবং নির্বাহী বিভাগের প্রধান। বাংলাদেশের বর্তমান সরকার ব্যবস্থা সংসদীয় পদ্ধতির। এই ব্যবস্থায় সরকার প্রধানের দায়িত্ব পালন করেন প্রধানমন্ত্রী। বহুদলীয় গণতন্ত্র পদ্ধতিতে এখানে জনগণের সরাসরি ভোটে সংসদ সদস্যরা নির্বাচিত হন। নির্বাহী ক্ষমতা সরকারের হাতে ন্যস্ত থাকে। সংসদ সদস্যগণ উপজেলাতে আইন বিভাগের প্রধান হিসেবে ক্ষমতা প্রয়োগ করেন। যেহেতু এমপিরাই মন্ত্রীপরিষদের সদস্য সেহেতু তারাই প্রধানমন্ত্রীর নির্দেশে বা তার প্রতিনিধি হিসেবে উপজেলা পর্যায়ে নির্বাহী বিভাগ বা শাসন বিভাগ পরিচালনা করে। উল্লেখ্য, এক বা একাধিক উপজেলা নিয়ে একটি জাতীয় সংসদ আসন গঠিত হয়। বাংলাদেশের পদমর্যাদা ক্রম অনুযায়ী সংসদ সদস্যদের পদক্রম ১২ নং ক্রমিকে অবস্থিত।
বিচার বিভাগ
সিনিয়র জুডিসিয়াল ম্যাজিস্ট্রেট বাংলাদেশের উপজেলার প্রধান ম্যাজিস্ট্রেট। তিনি প্রথম শ্রেণীর ম্যাজিস্ট্রেট হিসেবে উপজেলা বা থানার আমলী আদালতের দায়িত্ব পালন করেন। তিনি উপজেলার ম্যাজিস্ট্রেট কোর্টের প্রধান বিচার বিভাগীয় কর্মকর্তা। সিনিয়র জুডিসিয়াল ম্যাজিস্ট্রেট ফৌজদারি কার্যবিধির বিধান মোতাবেক প্রাপ্ত ক্ষমতাবলে উপজেলার পুলিশ, প্রশাসন ও স্বাস্থ্য বিভাগ সহ অন্যান্য প্রতিষ্ঠান ও বিভাগগুলো ক্ষমতার অপব্যবহার করছে কিনা বা তাদের দায়িত্ব যথাযথভাবে পালন করছে কিনা তা নজরদারি করেন। মোটকথা, উপজেলার সমস্ত বিভাগের স্বচ্ছতা ও জবাবদিহিতা নিশ্চিত করার দায়িত্ব সিনিয়র জুডিসিয়াল ম্যাজিস্ট্রেটের। বাংলাদেশের পদমর্যাদা ক্রম অনুযায়ী সিনিয়র জুডিসিয়াল ম্যাজিস্ট্রেটের পদমর্যাদা উপসচিব এর সমান।
সিনিয়র সহকারী জজ বাংলাদেশের উপজেলার প্রধান জজ। তিনি উপজেলা দেওয়ানি আদালতের মুখ্য বিচার বিভাগীয় কর্মকর্তা। বাংলাদেশের পদমর্যাদা ক্রম অনুযায়ী সিনিয়র সহকারী জজের পদমর্যাদা উপসচিব এর সমান। সিনিয়র সহকারী জজ দেওয়ানি কার্যবিধি, ১৯০৮ এর বিধান মোতাবেক উপজেলার মধ্যে যেকোনো প্রশাসনিক সিদ্ধান্ত, দাপ্তরিক আদেশ বা নির্মাণকাজ অস্থায়ী নিষেধাজ্ঞার মাধ্যমে বন্ধ করে দিতে পারেন।
নির্বাহী বিভাগ
উপজেলা চেয়ারম্যান হলেন বাংলাদেশের উপজেলা পরিষদের প্রধান নির্বাহী। সংশোধিত উপজেলা পরিষদ (কার্যক্রম বাস্তবায়ন) বিধিমালার ১৪(১) উপবিধি অনুযায়ী উপজেলার দপ্তরগুলোর কর্মকর্তা উপজেলা পরিষদের কাছে হস্তান্তরিত বিষয়ে সব কাগজপত্র ও নথি উপজেলা নির্বাহী অফিসারের মাধ্যমে উপজেলা পরিষদের চেয়ারম্যানের কাছে অনুমোদনের জন্য পেশ করবেন।
উপজেলা নির্বাহী অফিসার (ইউএনও) হলেন উপজেলার মুখ্য আমলা এবং উপজেলা পরিষদের সচিব। তিনি বাংলাদেশ সিভিল সার্ভিস (বিসিএস প্রশাসন ক্যাডার) এর একজন সদস্য। বাংলাদেশের পদমর্যাদা ক্রম অনুসারে ইউএনও সিনিয়র সহকারী সচিব পদমর্যাদার একটি পদ।
অফিসার ইন চার্জ (ওসি) পুলিশ থানার মুখ্য কর্মকর্তা। তিনি প্রথম শ্রেণীর নন-ক্যাডার অফিসার। পুলিশ ইন্সপেক্টর পদের কর্মকর্তারা অফিসার ইনচার্জের দায়িত্ব পালন করেন।
পদমর্যাদা
বাংলাদেশের পদমর্যাদা ক্রম অনুযায়ী সংসদ সদস্যদের পদক্রম ১২ এবং সিনিয়র জুডিসিয়াল ম্যাজিস্ট্রেট/সিনিয়র সহকারী জজ/উপজেলা চেয়ারম্যান/উপজেলা নির্বাহী অফিসার (ইউএনও) এর পদক্রম ২৫।
উপজেলা পরিষদ
উপজেলা পর্যায়ের সমস্ত কার্যাবলীকে মূলত সংরক্ষিত ও হস্তান্তরিত এই দুইভাগে ভাগ করা হয়। সংরক্ষিত দায়িত্বের মধ্যে আইন শৃঙ্খলা রক্ষা, দেওয়ানী ও ফৌজদারী বিচার, রাজস্ব প্রশাসন নিয়ন্ত্রণ, প্রয়োজনীয় দ্রব্যাদি সরবরাহ, বৃহৎ শিল্প, খনন কার্য এবং খনিজ সম্পদের উন্নয়ন ইত্যাদি দায়িত্ব অন্যতম।
অন্যদিকে হস্তান্তরিত দায়িত্বের মধ্যে পঞ্চবার্ষিক পরিকল্পনা ও উন্নয়ন পরিকল্পনা প্রণয়ন ও বাস্তবায়ন, আন্তঃ উপজেলা সড়ক নির্মাণ ও সংরক্ষণ, কৃষি সম্প্রসারণ ও কৃষি উপকরণ সরবরাহ ও সেচ ব্যবস্থা, স্বাস্থ্য ও পরিবার পরিকল্পনা সেবা ব্যবস্থা নিশ্চিতকরণ, বিশুদ্ধ খাবার পানি সরবরাহ নিশ্চিতকরণ ও পয়ঃ নিষ্কাশন ব্যবস্থা প্রণয়ন ইত্যাদি কার্যক্রম অন্তর্ভূক্ত।
শিরকু করিম
শিরকু করিম লতিফ গুবারি (شيركو كريم لطيف‎, Sherko Karim; ২৫ মে ১৯৯৬; শিরকু করিম নামে সুপরিচিত) হলেন একজন ইরাকি পেশাদার ফুটবল খেলোয়াড়। তিনি বর্তমানে ইরাকি ক্লাব ইরবিল এবং ইরাক জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং কেন্দ্রীয় আক্রমণভাগের খেলোয়াড় হিসেবে খেলেন।
ইরাকি ফুটবল ক্লাব কিরকুকের যুব পর্যায়ের হয়ে খেলার মাধ্যমে শিরকু ফুটবল জগতে প্রবেশ করেছেন এবং পরবর্তীকালে আল শুর্তাহের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১২–১৩ মৌসুমে, ইরাকি ক্লাব আল শুর্তাহের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল শুর্তাহের হয়ে তিন মৌসুমে ৩টি গোল করার পর ২০১৫–১৬ মৌসুমে তিনি সুইজারল্যান্ডীয় ক্লাব গ্রাসহোপারে যোগদান করেছেন। গ্রাসহোপারে চার মৌসুম অতিবাহিত করার পর পুনরায় আল শুর্তাহের সাথে চুক্তি স্বাক্ষর করেছেন। মাঝে, তিনি ফাডুৎস এবং রাইনডর্ফ আলটাখের হয়ে ধারে খেলেছেন। ২০২০–২১ মৌসুমে, তিনি আল শুর্তাহ হতে ইরাকি ক্লাব ইরবিলে যোগদান করেছেন।
২০১১ সালে, শিরকু ইরাক অনূর্ধ্ব-১৭ দলের হয়ে ইরাকের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত ইরাকের বয়সভিত্তিক দলের হয়ে খেলার পর, তিনি ২০২১ সালে ইরাকের হয়ে আন্তর্জাতিক পর্যায়ে অভিষেক করেছেন; ইরাকের জার্সি গায়ে তিনি এপর্যন্ত ৯ ম্যাচে ১টি গোল করেছেন।
প্রারম্ভিক জীবন
শিরকু করিম লতিফ গুবারি ১৯৯৬ সালের ২৫শে মে তারিখে ইরাকের কিরকুকে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
শিরকু ইরাক অনূর্ধ্ব-১৭, ইরাক অনূর্ধ্ব-২০ এবং ইরাক অনূর্ধ্ব-২৩ দলের হয়ে খেলার মাধ্যমে ইরাকের প্রতিনিধিত্ব করেছেন।
২০২১ সালের ১২ই জানুয়ারি তারিখে, ২৪ বছর, ৭ মাস ও ১৮ দিন বয়সে, উভয় পায়ে ফুটবল খেলায় পারদর্শী শিরকু সংযুক্ত আরব আমিরাতের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইরাকের হয়ে অভিষেক করেছেন। উক্ত ম্যাচের ৭৮তম মিনিটে মধ্যমাঠের খেলোয়াড় সজদ জসিমের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১০ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ০–০ গোলে ড্র করেছিল।
শামস নাভেদ উসমানি
শামস নাভেদ উসমানি (১৯৩১ – ২৬ আগস্ট ১৯৯৩) একজন ভারতীয় শিক্ষক, দার্শনিক ও মুসলিম পণ্ডিত ছিলেন। তিনি একইসাথে ইসলাম, হিন্দুধর্ম, খ্রিস্টধর্ম, বৌদ্ধ, জৈন ও শিখ শাস্ত্রের পণ্ডিত ছিলেন। তিনি বিভিন্ন ধর্ম বিশ্বাসের আন্তঃসম্পর্ক নিয়ে সংলাপের জন্য পরিচিত ছিলেন। তিনি দেওবন্দের উসমানি পরিবারের সদস্য। উসমানি একইসাথে হিন্দু ও ইসলাম ধর্মে শিক্ষালাভ ও পারদর্শীতার জন্য সম্মানিত আচার্য ও মাওলানা উপাধি লাভ করেছিলেন। তার গবেষণার প্রাপ্তিসমূহ ভারতের শিক্ষাবিদদের কাছে ব্যাপকভাবে সমালোচিত হয়েছে।
প্রারম্ভিক জীবন
শামস নাভেদ উসমানি ১৯৩১ সালে দেওবন্দে জন্মগ্রহণ করেন। তিনি দারুল উলুম দেওবন্দের প্রতিষ্ঠাতা ফজলুর রহমান উসমানি'র পৌত্র এবং শাব্বির আহমেদ উসমানি'র ভ্রাতুষ্পুত্র। ব্যক্তিগত জীবনে তিনি বিবাহিত ছিলেন। খাদেজা নাভেদ উসমানি তার স্ত্রী। তিনি মাদ্রাসা শিক্ষা গ্রহণ করেননি। দেওবন্দের উলামা পরিবারে জন্মগ্রহণের কারণে শৈশবে নিজগৃহে ইসলাম শিক্ষা গ্রহণ করেন। স্বাগ্রহে সংস্কৃত চর্চা শুরু করেন। তিনি আলিগড় মুসলিম বিশ্ববিদ্যালয় হতে স্নাতকোত্তর অর্জন করেন এবং উত্তর প্রদেশের রামপুরে আধা-সরকারি বিদ্যালয়ে ইতিহাস ও ভূগোল পড়াতেন।
উল্লেখযোগ্য কর্ম
শামস নাভেদ উসমানি তার জীবদ্দশায় নিজে কোন গ্রন্থ রচনা করেননি। তবে সৈয়দ আবদুল্লাহ তারিক তার উপাখ্যান সংগ্রহ এবং সংকলন প্রকাশ করেছেন। তার উপাখ্যানসমূহ আগার অভ ভি না জাগে তো গ্রন্থে সংকলিত হয়েছে।
মৃত্যু
শামস নাভেদ উসমানি ১৯৯৩ সালের ২৬ আগস্ট মৃত্যুবরণ করেন।
সামিরা মাখ্ম‌লবফ
সামিরা মাখমালবফ (জন্ম: ১৫ই ফেব্রুয়ারি, ১৯৮০) ইরানি চলচ্চিত্র পরিচালক। তিনি প্রভাবশালী ইরানি পরিচালক ও লেখক মোহসেন মাখ্মলবফের মেয়ে। সামিরা ইরানি চলচ্চিত্রের নবকল্লোল আন্দোলনের একজন ব্যক্তিত্ব। তার ছোট বোন হানা মাখ্মলবফ-ও চলচ্চিত্র পরিচালনা করে খ্যাতি অর্জন করেছেন।
কোয়ান্টাম ক্ষেত্র তত্ত্ব
থাম্ব|263x263পিক্সেল|ফেইনম্যান ডায়াগ্রাম কোয়ান্টাম ক্ষেত্র তত্ত্ব হল ভৌত ব্যবস্থাসমূহ ব্যাখ্যা করার একটি তত্ত্ব বা কাঠামো, যা কণা পদার্থবিজ্ঞান ও ঘনীভূত পদার্থ পদার্থবিজ্ঞানে ব্যাপকভাবে ব্যবহৃত হয়। আধুনিক কণা পদার্থবিজ্ঞানের বেশির ভাগ তত্ত্ব (যেমন মৌলিক কণাসমূহের আদর্শ মডেল ও তাদের মধ্যকার মিথস্ক্রিয়া) আপেক্ষিক কোয়ান্টাম ক্ষেত্র তত্ত্ব ব্যবহার করে ব্যাখ্যা করা হয়েছে। ঘনীভূত পদার্থ পদার্থবিজ্ঞানেও এটি ব্যবহার করা হয়, বিশেষত যখন কণার সংখ্যা হ্রাস-বৃদ্ধির সুযোগ থাকে (যেমন অতিপরিবাহিতার বিসিএস তত্ত্বে)।
ধানীখোলা ইউনিয়ন
ধানীখোলা ইউনিয়ন বাংলাদেশের ময়মনসিংহ জেলার ত্রিশাল উপজেলার একটি ইউনিয়ন।
আয়তন ও জনসংখ্যা
আয়তনঃ ৩১.৪৩ বর্গ কিলোমিটার। জনসংখ্যা - ৩৯,১৪৪জন  (পুরুষ -১৯,৮৯৭ জন এবং নারী-১৯,২৪৭ জন)
শিক্ষার হার ও শিক্ষা প্রতিষ্ঠান
শিক্ষার হার :  ৫২%
শিক্ষা প্রতিষ্ঠান
ভূগণিত
ভূগণিত পৃথিবীর জ্যামিতিক আকৃতি, মহাকাশের ঝোঁক এবং মহাকর্ষীয় ক্ষেত্রকে সঠিকভাবে পরিমাপ ও বোঝার এক প্রকার ভূবিজ্ঞান। এই বিষয়টিতে কীভাবে এই বৈশিষ্ট্যগুলি সময়ের সাথে পরিবর্তিত হয় এবং অন্যান্য গ্রহের সমতুল্য পরিমাপে সহায়তা করে (গ্রহের ভূগণিত নামে পরিচিত)। ভূতাত্ত্বিক ঘটনার মধ্যে ভূকেন্দ্রিক গতি, জোয়ার এবং মেরু গতি অন্তর্ভুক্ত, যা বৈশ্বিক এবং জাতীয় নিয়ন্ত্রণ নেটওয়ার্ক থেকে তথ্য নিয়ে, স্থান এবং স্থল কৌশল প্রয়োগ করে এবং ডেটাম এবং আক্ষিক সিস্টেমের উপর নির্ভর করে পড়াশোনা করা হয়।
সংজ্ঞা
"ভূগণিত" শব্দের ইংরেজি প্রতিশব্দ Geodesy প্রাচীন গ্রীক শব্দ γεωδαισία জিওডাইসিয়া (আক্ষরিক অর্থে "পৃথিবীর বিভাগ") থেকে এসেছে। এটা প্রধানত অভিকর্ষ ক্ষেত্রের মধ্যে কালিক প্রভাবে বিভিন্ন অবস্থান নির্ণয় করা নিয়ে চিন্তাভাবনা করে।
বিশধ অর্থে, পৃথিবীর নিরক্ষীয় অঞ্চলের স্ফীত আকৃতি এর ঘূর্ণন এবং ভূতাত্ত্বিক বিভিন্ন প্রক্রিয়া যেমন বিভিন্ন প্লেটের মধ্যকার সংঘর্ষ, আগ্নেয়গিরিক্রিয়া ইত্যাদি এবং অভিকর্ষ বলের ফলে বাধাপ্রাপ্ত হওয়ার ফলাফল। এটি মূলত কঠিন তল, তরল ক্ষেত্র (গতিশীল সমুদ্র তল স্থানিকবিদ্যা) ও পৃথিবী বায়ুমণ্ডলের ওপর প্রযোজ্য। একারণে পৃথিবীর অভিকর্ষ ক্ষেত্র নিয়ে আলোচনা করে বলে একে প্রাকৃতিক ভূগণিত বলে।
ভূগোলক এবং সহায়ক উপবৃত্তাকারাকৃতি
ভূগোলক হচ্ছে মূলত পৃথিবীর ভূ-সংস্থান-সংক্রান্ত একটি আকৃতি। স্রোত এবং বায়ুচাপের পরিবর্তন বাদে গড় সমুদ্র পৃষ্ঠ এবং মহাদেশীয় ভূমিরুপ এবং সমুদ্রজলের ওপর সমতাকৃত একটি আদর্শ তল। ভূগোলক সহায়ক উপবৃত্তাকারাকৃতির মতো নয় বরং এর পরিবর্তে এটি বিন্দু অবস্থানের মতো জ্যামিতিক সমস্যা সমাধানের পৃষ্ঠ হিসাবে খুবই জটিল ও অনিয়মিত।  ভূগোলক এবং সহায়ক উপবৃত্তাকারাকৃতির মধ্যে জ্যামিতিক বিচ্চ্যুতিকে ভৌগোলিক বন্ধুরতা  বলা হয়।  জিআরএস ৮০ উপবৃত্তাকারাকৃতি বিশ্বব্যাপী ± ১১০ মিটারের মধ্যে পরিবর্তিত হয়।
একটি সহায়ক উপবৃত্তাকারাকৃতি, প্রথাগতভাবে ভূগোলকের মতই একই আকার (আয়তন) নেওয়া হয়, এর অর্ধ-প্রধান অক্ষ (নিরক্ষীয় ব্যাসার্ধ) a এবং সমতলতাকে f দ্বারা বর্ণনা করা হয়। পরিমাণ f = a − b⁄a, যেখানে b আধা-গৌণ অক্ষ (পোলার ব্যাসার্ধ), একটি খাঁটি জ্যামিতিক মাপ।  পৃথিবীর যান্ত্রিক উপবৃত্তাকার (গতিশীল সমতলতা, প্রতীক j2) স্যাটেলাইট কক্ষপথ প্রতিবন্ধকতার পর্যবেক্ষণ দ্বারা খুব নির্ভুলভাবে নির্ধারণ করা যেতে পারে।  জ্যামিতিক সমতলকরণের সাথে এর পরোক্ষ সম্পর্ক রয়েছে।  সম্পর্কটি অভ্যন্তরীণ ঘনত্ব বণ্টনের উপর, বা, সহজ কথায় ভর কেন্দ্রীকরণের মানের উপর নির্ভর করে।
১৯৮০ জিওডেটিক রেফারেন্স সিস্টেম (জিআরএস ৮০) একটি ৬,৩৭৮,১৩৭ মিটার আধা-প্রধান অক্ষ এবং ১: ২৯৮.২৫৭ সমতলকরণে অবস্থান করছে। জিওডেসি অ্যান্ড জিওফিজিক্সের আন্তর্জাতিক ইউনিয়নের (আইইউজিজি) সপ্তদশ  সাধারণ পরিষদে এই পদ্ধতিটি গৃহীত হয়েছিল। এটি মূলত বিশ্বজনীন অবস্থান-নির্ণায়ক ব্যবস্থা (জিপিএস) দ্বারা ভৌগোলিক অবস্থান নির্ণয়ের ভিত্তি এবং একইভাবে ভৌগোলিক সম্প্রদায়ের বাইরেও ব্যাপকভাবে ব্যবহৃত পদ্ধতি।  দেশগুলি ক্রমবর্ধমানভাবে জিআরএস ৮০ সহায়ক উপবৃত্তাকারাকৃতি, বৈশ্বিক এবং ভূকেন্দ্রিক রেফারেন্স সিস্টেম ব্যবহার করার ফলে মানচিত্র এবং চার্ট তৈরির জন্য যে সমস্ত অন্যান্য সিস্টেম ব্যবহার করা হত তা অচল হয়ে যাচ্ছে।
ভূগোলকটি "উপলব্ধিযোগ্য", যার অর্থ জোয়ার গেজের মতো ভৌত উপাদান থেকে সাধারণ পরিমাপের দ্বারা এটি ধারাবাহিকভাবে পৃথিবীতে অবস্থান নির্ণয় করতে পারে। ভূগোলকটিকে তাই একটি বাস্তব পৃষ্ঠ হিসাবে বিবেচনা করা যেতে পারে।  সহায়ক উপবৃত্তাকারাকৃতিতে অনেকগুলি সম্ভাব্য মান রয়েছে এবং এটি সহজে উপলব্ধিযোগ্য নয়, সুতরাং এটি একটি বিমূর্ত পৃষ্ঠ।  ভূ-তাত্ত্বিক ক্ষেত্রে তৃতীয় প্রাথমিক পৃষ্ঠ হচ্ছে পৃথিবীর ভূ-সংস্থান-সংক্রান্ত পৃষ্ঠ, এটিও একটি উপলব্ধিযোগ্য পৃষ্ঠ।
মহাকাশে স্থানাঙ্ক ব্যবস্থা
ত্রি-মাত্রিক স্থানের বিন্দু অবস্থানগুলি তিনটি কারতেসিয়ান বা আয়তক্ষেত্রাকার স্থানাঙ্ক x, y এবং z দ্বারা বর্ণনা করা হয়। স্যাটেলাইট অবস্থান নির্ণয় পদ্ধতি আবির্ভাবের পরে, এই জাতীয় সমন্বয় ব্যবস্থা সাধারণত ভূ-কেন্দ্রিক হয়: z-অক্ষ পৃথিবীর (প্রচলিত বা তাত্ক্ষণিক) আবর্তনের অক্ষের সাথে সমন্বয় করা হয়।
স্যাটেলাইট ভূগণিত যুগের আগে, ভৌগোলিক ডেটামের সাথে সম্পর্কিত স্থানাঙ্ক ব্যবস্থা ভূকেন্দ্রিক ছিল, তবে নদীর গভীরতানির্ণয় (উল্লম্ব দিকের) আঞ্চলিক বিচ্যুতির কারণে এগুলোর উৎস ভূ-কেন্দ্র থেকে কয়েকশ মিটার দূরে পাওয়া যেত। এই আঞ্চলিক ভৌগোলিক ডেটা যেমন ED 50 (ইউরোপীয়ান ডেটাম ১৯৫০) বা NAD 27 (উত্তর আমেরিকান ডেটাম ১৯২৭) এর সাথে যুক্ত উপবৃত্তাকার, তাদের নির্দিষ্ট অঞ্চলের জন্য সেরা ফলাফল এবং উল্লম্ব বিচ্যুতি কমিয়ে দেয়।
ভূগণিততে ব্যবহৃত ভূকেন্দ্রিক স্থানাঙ্ক ব্যবস্থা প্রাকৃতিকভাবে দুটি শ্রেণিতে বিভক্ত করা। যথা:
এই দুটি সিস্টেমের মধ্যে সমন্বিত রূপান্তরকে (আপাত) পার্শ্ববর্তী সময় দ্বারা ভাল অনুমানের জন্য বর্ণনা করা হয়, যার মধ্যে পৃথিবীর অক্ষীয় ঘূর্ণায়মানও (দিনের দৈর্ঘ্যের প্রকরণ) বিবেচনা করা হয়। আরও সঠিক বিবরণটিতে মেরুর গতিও বিবেচনায় নেয়া হয়, এ ধরনের ঘটনা ভূগণিতবিদগণ ঘনিষ্ঠভাবে পর্যবেক্ষণ করেন।
সমতলে স্থানাঙ্ক ব্যবস্থা
ভুগণিতের গুরুত্বপূর্ণ প্রায়োগিক ক্ষেত্র যেমন জরিপ ও মানচিত্রাঙ্কনে, যেকোন তলে দুটি সাধারণ স্থানাঙ্ক ব্যবস্থা ব্যবহৃত হয়: তলের আয়তক্ষেত্রাকার স্থানাঙ্ক কারও বর্তমান অবস্থানের সাথে স্বতন্ত্রভাবে তুলনা করে ব্যবহার করা যেতে পারে, সেক্ষেত্রে x -অক্ষটি স্থানীয় উত্তর দিক নির্দেশ করবে। আরও আনুষ্ঠানিকভাবে, এই জাতীয় স্থানাঙ্কগুলি মানচিত্রের অভিক্ষেপের শৈল্পিক ব্যবহার করে ত্রিমাত্রিক স্থানাঙ্ক থেকে নেওয়া যেতে পারে।  পৃথিবীর বাঁকানো পৃষ্ঠকে কোনও বিকৃতি ছাড়াই সমতল মানচিত্রের পৃষ্ঠায় মানচিত্র অঙ্কণ করা সম্ভব নয়।  একে কনফরমাল প্রজেকশন বলা হয় - বেশিরভাগ ক্ষেত্রে নির্বাচিত সমঝোতাটি কোণ এবং দৈর্ঘ্যের অনুপাত সংরক্ষণ করে, যাতে ছোটখাট চেনাজানাগুলি যেমন ছোট বৃত্তকে বৃত্ত হিসেবে এবং ছোট বর্গকে হিসাবে বর্গ হিসাবে মানচিত্রায়িত করা হয়।
এই জাতীয় অভিক্ষেপের উদাহরণ হল ইউটিএম (ইউনিভার্সাল ট্রান্সভার্স মারকেটর)। মানচিত্রের তলের মধ্যে, আমরা x এবং y এর আয়তক্ষেত্রাকার স্থানাঙ্কগুলি রেখেছি। এই ক্ষেত্রে, প্রসঙ্গ কাঠামোর জন্য ব্যবহৃত উত্তর দিকটি মানচিত্রের উত্তর, স্থানীয় উত্তর নয়।  উভয়ের মধ্যে পার্থক্যকে দ্রাঘিমার অভিসৃতি বলা হয়।
তলটিতে মেরু এবং আয়তক্ষেত্রের স্থানাঙ্কগুলির মধ্যে "রূপান্তর" করা যথেষ্ট সহজ: উপরের মত, α এবং s হল যথাক্রমে কোণ এবং দূরত্ব, তারপর আমরা পাই,
এর বিপরীত রূপান্তর হতে পারে এই ভাবেঃ
উচ্চতা
ভূগণিতে বিন্দু বা ভূখণ্ডের উচ্চতাগুলি হল "সমুদ্র পৃষ্ঠের উপরে", একটি অনিয়মিত, প্রাকৃতিকভাবে সংজ্ঞায়িত পৃষ্ঠ। উচ্চতাগুলো যথাক্রমে:
প্রত্যেক উচ্চতাতেই সুবিধা এবং অসুবিধা রয়েছে। অর্থোমেট্রিক এবং স্বাভাবিক উভয় উচ্চতা সমুদ্রপৃষ্ঠ থেকে পরিমাপ করা হয়, যেখানে ভৌগোলিক উচ্চতা বিভবশক্তির (একক: m2 s−2) পরিমাপক এবং মেট্রিক নয়।  অর্থোমেট্রিক এবং স্বাভাবিক উচ্চতা মহাদেশীয় ভূমি অংশে গড় সমুদ্রপৃষ্ঠকে অব্যাহত রাখার ধারণার ব্যাপারে আলাদা।  অর্থোমেট্রিক উচ্চতাগুলির জন্য সহায়ক পৃষ্ঠটি হ'ল ভূগোলক, যা সমুদ্র সমতলেরসমান একটি সমীকরণীয় পৃথিবীপৃষ্ঠ।
এই উচ্চতাগুলির কোনওটিই কোনওভাবে ভৌগোলিক বা উপবৃত্তাকার উচ্চতা সম্পর্কিত নয়, যা সহায়ক উপবৃত্তাকারাকৃতির উপরে একটি বিন্দুর উচ্চতা প্রকাশ করে।  স্যাটেলাইট পজিশনিং গ্রাহকযন্ত্রগুলি সাধারণত উপবৃত্তাকার উচ্চতা সরবরাহ করে, যদি না তারা ভূগোলকের কোনও মডেলের উপর ভিত্তি করে বিশেষ রূপান্তর সফ্টওয়্যার ব্যবহার করে।
ভূগাণিতিক মান
যেহেতু ভৌগোলিক পয়েন্টের স্থানাঙ্কগুলি (এবং উচ্চতাগুলি) সবসময় এমন একটি ব্যবস্থা থেকে পাওয়া যায় যা প্রকৃত পর্যবেক্ষণগুলির দ্বারা তৈরি করা হয়, ভূগণিতবিদ্গণ "ভূগাণিতিক উপাত্ত" ধারণাটির প্রবর্তন করেন: এক ধরনের ভৌত উপলব্ধি যা বিন্দুর অবস্থান বর্ণনা করার জন্য ব্যবহৃত স্থানাঙ্ক পদ্ধতি। উপলব্ধিটি হচ্ছে এক বা একাধিক ডেটাম পয়েন্টের জন্য প্রচলিত স্থানাঙ্কের মানগুলি বেছে নেওয়ার ফলাফল। উচ্চতার মানের ক্ষেত্রে, এটি একটি ডেটাম পয়েন্ট নির্ণয় করাই যথেষ্ট: রেফারেন্স বেঞ্চমার্ক, সাধারণত তীরে রাখা একটি জোয়ার গেজের মান।  সুতরাং আমাদের কাছে ন্যাপ (নরমাল আমস্টারডামস পেইল), উত্তর আমেরিকান উল্লম্ব উপাত্ত ১৯৮৮ (এনএভিডি ৮৮), ক্রোনস্টাড্ট উপাত্ত, ট্রাইস্ট উপাত্ত ইত্যাদির মতো উল্লম্ব তথ্য রয়েছে। তল বা স্থানিক স্থানাঙ্কের ক্ষেত্রে সাধারণত আমাদের বেশ কয়েকটি উপাত্ত বিন্দু প্রয়োজন। ইডি ৫০ এর মতো একটি আঞ্চলিক, উপবৃত্তাকার ডেটামটি জিওডের বন্ধুরতা এবং এক উপাত্ত বিন্দুতে উল্লম্বের বিভাজনকে নির্ধারণ করে ঠিক করা যেতে পারে, এই ক্ষেত্রে যেমন পটসডামের হেলমার্ট টাওয়ার।  তবে উপাত্ত বিন্দুগুলির একটি অধিকনিশ্চিত এনসেম্বলও ব্যবহার করা যায়।